CELEX: C2007/117/09
Language: da
Date: 2007-05-26 00:00:00
Title: Sag C-119/07: Anmodning om præjudiciel afgørelse indgivet af Verwaltungsgericht Darmstadt (Tyskland) den 27. februar 2007 — Container Service Thorsten Sperzel GmbH mod Land Hessen

26.5.2007   
            
            
               DA
            
            
               Den Europæiske Unions Tidende
            
            
               C 117/6
            
         Anmodning om præjudiciel afgørelse indgivet af Verwaltungsgericht Darmstadt (Tyskland) den 27. februar 2007 — Container Service Thorsten Sperzel GmbH mod Land Hessen
   (Sag C-119/07)
   (2007/C 117/09)
   Processprog: tysk
   Den forelæggende ret
   Verwaltungsgericht Darmstadt
   Parter i hovedsagen
   
      Sagsøger: Container Service Thorsten Sperzel GmbH
   
      Sagsøgt: Land Hessen
   Præjudicielle spørgsmål
   
               1)
            
            
               Skal artikel 33, stk. 1, i Rådets forordning (EØF) nr. 259/93 af 1. februar 1993 om overvågning af og kontrol med overførsel af affald inden for, til og fra Det Europæiske Fællesskab (1), fortolkes således, at der ved beregningen af de administrative omkostninger ved iværksættelse af anmeldelses- og overvågningsproceduren — udover omkostningerne ved det faktiske opståede administrative arbejde ved en embedshandling — også kan tages hensyn til betydningen af embedshandlingen for anmelderen som modtager af embedshandlingen?
               Såfremt EF-Domstolen besvarer det første spørgsmål bekræftende:
            
         
               2)
            
            
               Skal artikel 33, stk. 1, i forordning (EØF) nr. 259/93 fortolkes således, at der også stadig kan være tale om passende administrative omkostninger ved iværksættelse af anmeldelses- og overvågningsproceduren, såfremt beregningspositionen »værdien af betydningen af embedshandlingen for anmelderen «inden for rammerne af beregningen af de administrative omkostninger overstiger omkostningerne ved det faktisk opståede administrative arbejde mange gange (her: tyvefoldigt)?
            
         
      (1)  EFT L 30, s. 1.